rejauldu/bengali-wikipedia huggingface dataset:
সেইনাইয়োকি ইয়ালকাপাল্লোকেরহো (, ; এছাড়াও এসজেকে সেইনাইয়োকি, সেইনাইয়োকি ফুটবল ক্লাব, সেইনাইয়োকি এফসি অথবা শুধুমাত্র এসজেকে নামে পরিচিত) হচ্ছে সেইনাইয়োকি ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ২০০৭ সালের ৫ই নভেম্বর তারিখে প্রতিষ্ঠিত হয়েছে। এসজেকে তাদের সকল হোম ম্যাচ সেইনাইয়োকির অমাএসপি স্তাদিওনে খেলে থাকে; যার ধারণক্ষমতা হচ্ছে ৫,৮১৭। বর্তমানে এই ক্লাবের ম্যানেজারের দায়িত্ব পালন করছেন ইয়ানি হোঙ্কাভারা এবং সভাপতির দায়িত্ব পালন করছেন রাইমো সারায়ারভি। ফিনীয় মধ্যমাঠের খেলোয়াড় মেহমেত হেতেমায় এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, এসজেকে এপর্যন্ত ৩টি শিরোপা জয়লাভ করেছে; যার মধ্যে ১টি ভেইক্কাউসলিগা, ১টি ফিনীয় কাপ এবং ১টি ফিনীয় লীগ কাপ শিরোপা রয়েছে।  অর্জন ভেইক্কাউসলিগা  বিজয়ী (১): ২০১৫  রানার-আপ (১): ২০১৪ ফিনীয় কাপ  বিজয়ী (১): ২০১৬  রানার-আপ (১): ২০১৭  ফিনীয় লীগ কাপ  বিজয়ী (১): ২০১৪  রানার-আপ (১): ২০১৬  তথ্যসূত্র  বহিঃসংযোগ     বিষয়শ্রেণী:সেইনাইয়োকি ফুটবল ক্লাব বিষয়শ্রেণী:ভেইক্কাউসলিগার ক্লাব বিষয়শ্রেণী:ফিনল্যান্ডের ফুটবল ক্লাব বিষয়শ্রেণী:২০০৭-এ ফিনল্যান্ডে প্রতিষ্ঠিত বিষয়শ্রেণী:২০০৭-এ প্রতিষ্ঠিত ফুটবল ক্লাব
প্রফেসর নুরুর রহমান বাংলাদেশের কুমিল্লা জেলার রাজনীতিবিদ যিনি পাকিস্তানের দ্বিতীয় জাতীয় পরিষদের সদস্য ও তৎকালীন কুমিল্লা-১৮ আসনের সংসদ সদস্য ছিলেন।   প্রাথমিক জীবন  নুরুর রহমান কুমিল্লা জেলায় জন্মগ্রহণ করেন।   রাজনৈতিক জীবন  নুরুর রহমান পাকিস্তানের গণপরিষদের সদস্য ছিলেন। তিনি বাংলাদেশ জাতীয়তাবাদী দলে যোগ দিয়ে কোষাধ্যক্ষ হিসাবে দায়িত্ব পালন করেছিলেন। ১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে তৎকালীন কুমিল্লা-১৮ আসন থেকে সংসদ সদস্য নির্বাচিত হন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কুমিল্লা জেলার রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮ বিষয়শ্রেণী:পূর্ব পাকিস্তানের ব্যক্তি বিষয়শ্রেণী:কুমিল্লা জেলার ব্যক্তি
শিয়ে চেন-ইয়ে (, জন্ম ১৭ই আগস্ট, ১৯৯৩) একজন চীনা স্বল্প-পাল্লার দৌড়বিদ। সর্বশেষ ২০২০ সালের হিসাব অনুযায়ী ১৯.৮৮ সেকেন্ড সময় নিয়ে তিনি ২০০ মিটার দৌড়ে এশিয়ার দ্রুততম পুরুষ দৌড়বিদ। এছাড়া ১০০ মিটার দৌড়ে শিয়ে-র সেরা ব্যক্তিগত সময় ৯.৯৭ সেকেন্ড, যার মাধ্যমে তিনি দ্বিতীয় চীনা দৌড়বিদ হিসেবে (সু পিংথিয়েনের পরে) ১০ সেকেন্ডের কম সময়ে ১০০ মিটার দৌড় শেষ করেন। শিয়ে ২০১২ ও ২০১৬ সালের গ্রীষ্মকালীন অলিম্পিক প্রতিযোগিতায় চীনের প্রতিনিধিত্ব করেন।  তথ্যসূত্র  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনের যুব অলিম্পিক স্বর্ণপদক বিজয়ী বিষয়শ্রেণী:২০১৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০১২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:চীনের অলিম্পিক প্রতিযোগী বিষয়শ্রেণী:বিশ্ব অ্যাথলেটিক্স চ্যাম্পিয়নশিপের পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী চীনা বিষয়শ্রেণী:২০১২ গ্রীষ্মকালীন অলিম্পিকের প্রতিযোগী বিষয়শ্রেণী:২০১৪ এশিয়ান গেমসের পদক বিজয়ী বিষয়শ্রেণী:২০১৬ গ্রীষ্মকালীন অলিম্পিকের প্রতিযোগী বিষয়শ্রেণী:২০১৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০২০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক অ্যাথলেটিক্সে (ট্র্যাক অ্যান্ড ফিল্ড) ব্রোঞ্জপদক বিজয়ী বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী চীনা
খোকসা বাংলাদেশের খুলনা বিভাগের অন্তর্গত কুষ্টিয়া জেলায় গড়াই নদীর তীরবর্তী একটি শহর। এটি খোকসা উপজেলার একমাত্র শহর। দুর্গাপুজার প্রতিমার জন্য খোকসা বিশেষ ভাবে পরিচিত।   নামকরণ  খোকসা নামের উৎপত্তি কিভাবে হয়েছে থেকে তার সঠিক ইতিহাস পাওয়া যায় না। তবে শোনা যায় যে, খোকা শাহ নামের এক সাধকের নাম থেকে খোকসা নামের উৎপত্তি হয়েছে। আবার অনেকের মতে খোকসা নামক গাছের থেকে খোকসা নামের উৎপত্তি।   শিক্ষাব্যবস্থা  খোকসায় ২টি কলেজ ও ২টি মাধ্যমিক বিদ্যালয় রয়েছে।   কলেজ    খোকসা সরকারি কলেজ  আলহাজ্ব সাইদুর রহমান মন্টু মহিলা কলেজ   মাধ্যমিক বিদ্যালয়    খোকসা জানিপুর সরকারি পাইলট মাধ্যমিক বিদ্যালয়  খোকসা জানিপুর পাইলট মাধ্যমিক বালিকা বিদ্যালয়   যোগাযোগ ব্যবস্থা  খোকসা কুষ্টিয়া–ঢাকা মহাসড়কের পাশে অবস্থিত। কুষ্টিয়া থেকে দুরত্ব , নিকটবর্তী শহর কুমারখালী থেকে দুরত্ব  ও পাংশা থেকে দুরত্ব । রাজধানী ঢাকার সাথে সড়কপথের পাশাপাশি রেলপথ যোগাযোগ করা যায়। শহরের পাশে শমসপুরে ব্রিটিশ আমলে প্রতিষ্ঠিত খোকসা রেলওয়ে স্টেশন রয়েছে।   আরও দেখুন    কুমারখালী   তথ্যসূত্র   বিষয়শ্রেণী:বাংলাদেশের শহর বিষয়শ্রেণী:খুলনা বিভাগের জনবহুল স্থান বিষয়শ্রেণী:গড়াই নদী
<includeonly>  While all contributions to Wikipedia are appreciated, content or articles may be deleted for any of several reasons.  You may prevent the proposed deletion by removing the  notice, but please explain why in your edit summary or on the article's talk page.  Please consider improving the article to address the issues raised. Removing  will stop the proposed deletion process, but other deletion processes exist. In particular, the speedy deletion process can result in deletion without discussion, and articles for deletion allows discussion to reach consensus for deletion.
মহেশ ছাই অরুণাচল প্রদেশের একজন ভারতীয় রাজনীতিবিদ। CEO Arunachal Pradesh. "List of contesting candidates"   ২০১৪ সালের অরুণাচল প্রদেশ বিধানসভা নির্বাচনে তিনি তেজু আসন থেকে বিজেপির হয়ে বিধানসভা সদস্য নির্বাচিত হয়েছিলেন। রাজনীতিতে যোগদানের আগে তিনি অরুণাচল প্রদেশে একজন বক্ষব্যাধি বিশেষজ্ঞ ছিলেন। তিনি তেজুর সরকারী উচ্চ মাধ্যমিক বিদ্যালয়ের প্রাক্তন শিক্ষার্থী। তিনি বেঙ্গালুরুর আম্বেদক মেডিকেল কলেজ থেকে এমবিবিএস পাশ করেন। তিনি ইম্ফালের আঞ্চলিক ইনস্টিটিউট অফ মেডিকেল সায়েন্সেস থেকে এমডি শেষ করেন। ২০১৭ সালে তিনি অরুণাচল প্রদেশ সরকারের মন্ত্রিসভার মন্ত্রী হিসাবেও নির্বাচিত হয়েছিলেন।  তিনি প্রয়াত শ্রী তংকাকসো চাই এবং শ্রীমতি জাহিলু চাইয়ের পুত্র।  বর্তমানে মহেশ চাই অধিকন্তু ভেটেরিনারি, পশুপালন, ক্রীড়া ও যুব বিষয়ক, অরুণাচল প্রদেশের উদ্যান, কৃষি মন্ত্রী।   আরো দেখুন   অরুণাচল প্রদেশ বিধানসভা    তথ্যসূত্র       বহিঃসংযোগ   মহেশ চই প্রোফাইল  মাইনেটা প্রোফাইল  জনপ্রতিনিধি   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:অরুণাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:অরুণাচল প্রদেশের রাজ্য মন্ত্রিপরিষদের মন্ত্রী বিষয়শ্রেণী:অরুণাচল প্রদেশ বিধানসভার সদস্য বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯
তরা () হচ্ছে জাহ্নু বরুয়া দ্বারা পরিচালিত একটি অসমীয়া চলচ্চিত্র। চলচ্চিত্রটির প্রযোজনা চিলড্রেনস্ ফিল্ম সোসাইটি, ইন্ডিয়া-এর। ২০০৪য়ে এই ছবিটি মুক্তি দেয়া হয়। ২০০৩ সালে অনুষ্ঠিত হওয়া ৫১তম জাতীয় ফিল্ম এওয়ার্ডসে এই চলচ্চিত্রটি শিশুদের জন্য শ্রেষ্ঠ চলচ্চিত্রের পুরস্কার (Best Children’s Film award) লাভ করে।  কাহিনী চলচ্চিত্রটির কাহিনী আসামের একটি গাঁওয়ের দুটি প্রতিবেশী পরিবারের উপর কেন্দ্রিত। দুটি পরিবারের মধ্যে ভাল সম্বন্ধ ছিল। চলচ্চিত্রটির মূল চরিত্র হল "তরা", একজন সাত বছরের মেয়ে। তাই বাবা (পূর্ণ) এবং মা (জোনাকী)র সাথে থাকে। অন্যদিকে পরিবার হচ্ছে নব এবং দব নামের দুজন ভাই। দুটিই শয্যাগত মার সাথে বাস করে। একদিন একটুকুরো জমিকে কেন্দ্র করে দুটি পরিবারের মধ্যে কাজিয়া লাগিল। এই কাজিয়াটি মীমাংসা করায় তরার ভূমিকাই হচ্ছে চলচ্চিত্রটির মূল কাহিনী।  ধেমাজির পীড়িত লোকের নামে উৎসর্গ ২০০৪ সাল ১৫ আগস্টে ধেমাজিতে হওয়া বোমা বিস্ফোরণে মৃত্যু হওয়া শিশুদের নামে পরিচালক জাহ্নু বরুয়া এই চলচ্চিত্রটি উৎসর্গ করেন।  অভিনয়ে <table align="center" width="60%" border=2 cellspace=5 cellpadding=5> <tr bgcolor="yellow"> <th> ক্রম <th>  অভিনেতা/অভিনেত্রীর নাম <th> চরিত্র </td>  <tr><td> ১ <td> মৃগাক্ষী  .....  <tr><td> ২ <td> অনুপ হাজারিকা  ......  <tr><td> ৩ <td> ইন্দ্রানী চেতিয়া  ......  <tr><td> ৪ <td> প্রতিভা চৌধুরী  ......   <tr><td> ৫  <td> অতুল পাচনি  ......  <tr><td>  ৬ <td> দীন বৈশ্য  ......   <tr><td> ৭ <td> আবতোশ ভূঞা   ......  <tr><td> ৮ <td> সুকন্যা খারঘরীয়া  ......   <tr><td> ৯ <td> অরুণ হাজারিকা  ......   </table>  পুরস্কার  জাতীয় পুরস্কার শ্রেষ্ঠ শিশু চলচ্চিত্র (২০০৩)  তথ্যসূত্র  বহিঃসংযোগ তরা (সম্পূর্ণ চলচ্চিত্র) ইউটিউবে Rupaliparda   বিষয়শ্রেণী:অসমীয়া ভাষার চলচ্চিত্র বিষয়শ্রেণী:শিশু চলচ্চিত্র
পরেশলাল রায় (১৮৯৮ - ১৯৭৯) একজন ভারতীয় খ্যাতানামা মুষ্টিযোদ্ধা, তিনি ভারতীয় বক্সিংয়ের জনক হিসাবে পরিচিত।   জন্ম পরেশলাল রায় বাকেরগঞ্জ জেলায় লাকুটিয়া গ্রামে ২০ ডিসেম্বর ১৮৯৮ সালে জন্মগ্রহণ করেন। তার পিতা বিখ্যাত আইনবিদ পিয়ারীলাল রায় এবং মাতা নারীর ভোটাধিকার আন্দোলনকারী ললিতা রায়। তার এক ভাই ইন্দ্রলাল রায় খ্যাতনামা বৈমানিক। ডাঃ সূযকুমার গুডিব চক্রবতী তার পিতামহ।   শৈশব শৈশব থেকেই শিক্ষাদীক্ষা সবই ইংল্যান্ডে। ১০ বছর বয়সে বক্সিংয়ের তালিম নেন কেমব্রিজের বিখ্যাত কোচ বিলি চাইল্ডেসের কাছে। কেমব্রিজ বিশ্ববিদ্যালয় থেকে তিনি বি .এ পাশ করেন। ফেদারওয়েটর বিশ্বচ্যাম্পিয়ান জিম ড্রিসকল পরে স্বেছায় তার শিক্ষাভার গ্রহণ করেন। বিলাতে পাঠ্যাবস্থায় তিনি বক্সিং শিক্ষা চালিয়ে যান। ১৯৯২ সালে সেন্ট পলস স্কুলে পড়ার সময় বক্সিংয়ে ফেদারওয়েট বিভাগে পাবলিক স্কুল চ্যাম্পিয়ান হন। বক্সিংয়ে তিনিই এশিয়ার প্রথম কেমব্রিজ ব্লু। পরে রাখবী খেলাতেও ব্লু পান। ১৯১৪ সালে ইংল্যান্ডের  ব্যান্টমওয়েট তিনিই চ্যাম্পিয়ান হন। বন্দুক ছোড়া ও অশ্বারোহনে দক্ষ ছিলেন। সম্ভবত তিনিই ভারতের প্রথম অপেসাদারি জকি যিনি রেসের মাঠে ঘোড়া চালিয়েছেন। জওহরলাল নেহেরু তারই ঘনিষ্ঠ বন্ধু ছিল কেমব্রিজে পড়ার সময়। কেমব্রিজ ও অক্সফোড বিশ্ববিদ্যালয় থেকে “ইঊনিভাসিটি চ্যাম্পিয়ানশিপ” ও “অক্সফোড ব্লু” লাভ করেন।  যৌবন প্রথম মহাযুদ্ধের সময় তিনি ব্রিটিস সেনাবাহিনীতে যোগ দান করেন। আল্পকিছুদিনের মধে্ই তিনি ‘লেফটেনান্ট’ পদ লাভ করেন। তার ছোট ভাই ইন্দ্রলাল রায় প্রথম মহাযুদ্ধের সময় রয়েল ফ্লাইং কোর-এ কিংস কমিশন ছিলেন। ভারতীয়দের মধ্যে এর আগে এই সম্মান কেউ পাননি। আকাশ-যুদ্ধে তার প্রাণ বিসর্জন হয়।  কর্মজীবন অথনীতিতে এম. এ পাশ করে ১৯১৯ সালে দেশে ফিরে ইস্ট বেঙ্গল স্টেট রেলওয়েতে চাকরি নিয়ে কাজ সুরু করেন। পরে রেলওয়ে বোডের ডাইরেক্টর এবং তার পরে রেলওয়ের ম্যানেজার পদে উন্নীত হন।  সংগঠক বিশ দশকে বক্সিং অ্যাংলো-ইন্ডিয়ানদের মধ্যে জনপ্রিয় ছিল। তিনিই ভারতীয়দের বক্সিংয়ের রিং-এ টেনে আনেন। তিনি কলিকাতার বালিগঞ্জে মুষ্টিযুদ্ধ সংগঠনের জন্য  ১৯২৮ সালে  “ দি বেঙ্গল এমেচার বক্সিং ফেডারেশন  ” নামে এক বক্সিং শিক্ষা প্রতিষ্টান স্থাপন করেন। এই ফেডারেশন গঠন করে প্রথমে তার সম্পাদক ও পরে সভাপতির দায়িত্বভার পালন করেন। বাংলাদেশে সমস্ত বক্সিং প্রতিযোগিতা ইহারই নিয়মে পরিচালিত হয়।    শেষ জীবন পরেশলাল রায়ের বহু বাঙালী যুবক বক্সিংএ কৃতি হয়েছেন।  ১৯৩৩ সালে সিভিল মিলিট্যারি লড়াইয়ে বেঙ্গল চাম্পিয়ান সন্তোষ দে এবং প্রসিদ্ধ বক্সার ফণীন্দ্রকৃষ্ণ মিত্র তারই শিষ্য। অন্যান্যদের মধ্যে প্রমথ চৌধুরী, নগেন চ্যাটাজী, জোয়াকিম সি. এ মাইনাস, আবুলাল, জনি নাটাল, আর অস্টিন, ডি.গ্যাসপার, কাতিক দত্ত প্রমুখের নাম উল্লেখযোগ্য। একবার ফিলিপাইনের খ্যাতানাম বক্সার ইয়ং টারলেকে পরাজিত করেন। দ্বিতীয় বিশ্বযুদ্ধের সময় সামরিক বাহিনীতে যোগ দিয়ে মেজর পদে উন্নীত হয়েছিলেন।  মৃত্যু ৩০ ডিসেম্বর ১৯৭৯ সালে তিনি শেষ নিশ্বাস ত্যাগ করেন।   তথ্যসূত্র   বিষয়শ্রেণী:১৮৯৮-এ জন্ম বিষয়শ্রেণী:১৯৭৯-এ মৃত্যু বিষয়শ্রেণী:বাঙালি ক্রীড়াবিদ বিষয়শ্রেণী:বাঙালি মুষ্টিযোদ্ধা বিষয়শ্রেণী:১৮৯৩-এ জন্ম বিষয়শ্রেণী:বাঙালি হিন্দু বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:রয়্যাল ফ্লাইং কোরের কর্মকর্তা বিষয়শ্রেণী:ভারতীয় পুরুষ মুষ্টিযোদ্ধা বিষয়শ্রেণী:কলকাতার ক্রীড়াবিদ বিষয়শ্রেণী:বরিশাল সদর উপজেলার ব্যক্তি বিষয়শ্রেণী:পশ্চিমবঙ্গের মুষ্টিযোদ্ধা বিষয়শ্রেণী:পূর্ববঙ্গে জন্ম বিষয়শ্রেণী:২০শ শতাব্দীর ভারতীয় পুরুষ ক্রীড়াবিদ বিষয়শ্রেণী:বরিশাল জেলার ক্রীড়াবিদ
মোল্লারহাট বাংলাদেশের ঝালকাঠি জেলার অন্তর্গত নলছিটি উপজেলার একটি ইউনিয়ন।   আয়তন  মোল্লারহাট ইউনিয়নের আয়তন ৪,৮২৪ একর।   প্রশাসনিক কাঠামো  মোল্লারহাট ইউনিয়ন নলছিটি উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম নলছিটি থানার আওতাধীন। এটি জাতীয় সংসদের ১২৬নং নির্বাচনী এলাকা ঝালকাঠি-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী মোল্লারহাট ইউনিয়নের মোট জনসংখ্যা ১৬,২৪০ জন। এর মধ্যে পুরুষ ৭,৬১১ জন এবং মহিলা ৮,৬২৯ জন। মোট পরিবার ৩,৭৩৩টি।   শিক্ষা  ২০১১ সালের আদমশুমারি অনুযায়ী মোল্লারহাট ইউনিয়নের সাক্ষরতার হার ৭১%।   আরও দেখুন   নলছিটি উপজেলা  নলছিটি থানা  ঝালকাঠি জেলা   তথ্যসূত্র    বহিঃসংযোগ   বিষয়শ্রেণী:নলছিটি উপজেলার ইউনিয়ন
হিন্দুধর্মে, ভাগবত পুরাণে বিষ্ণুর চব্বিশটি অবতারের মধ্যে ঋষভ অন্যতম। মার্কণ্ডেয় পুরাণ, ব্রহ্মাণ্ডপুরাণ, স্কন্দপুরাণ ও বিষ্ণুপুরাণ গ্রন্থে ঋষভের উল্লেখ পাওয়া যায়।  কিছু পণ্ডিত এই অবতার এবং জৈন ধর্মের প্রথম তীর্থঙ্কর ঋষভনাথকে একই বলে চিহ্নিত করেছেন। লিঙ্গ পুরাণের মতো শৈব গ্রন্থে ঋষভকে শিবের ২৮টি অবতারের মধ্যে গণ্য করা হয়েছে। ঋষভের উল্লেখ বৈদিক সাহিত্যেও পাওয়া যায়, যেখানে এর অর্থ "ষাঁড়" এবং এটি রুদ্র (শিব) এর একটি উপাধি।  জন ই. কোর্ট এবং অন্যান্য পণ্ডিতদের মতে, ভারতের পশ্চিমাঞ্চলে জৈন এবং হিন্দু বৈষ্ণব ঐতিহ্যের মধ্যে যথেষ্ট মিশ্রণ রয়েছে, যেখানে হিন্দুরা ঋষভ এবং তার পুত্র ভরতের মতো হিন্দু গ্রন্থে জৈনদের পবিত্র চরিত্রগুলো গ্রহণ করে।Padmanabh S. Jaini (1977), Jina Ṛṣabha as an Avatāra of Viṣṇu, Bulletin of the School of Oriental and African Studies, University of London, Cambridge University Press, Vol. 40, No. 2 (1977), pp. 321-337   বৈদিক সাহিত্য   বেদে ঋষভ নামের উল্লেখ আছে। তবে, ঋগ্বেদ, অথর্ববেদ এবং উপনিষদের প্রেক্ষাপট থেকে বোঝা যায় যে এর অর্থ ষাঁড়, কখনও কখনও "যেকোনও পুরুষ প্রাণী" বা "যেকোনো ধরনের সবচেয়ে উৎকৃষ্ট", বা "এক ধরনের ঔষধি গাছ"।Rishabha, Monier Monier-Williams, Sanskrit English Dictionary and Etymology, Oxford University Press, page 226, 3rd column  অক্সফোর্ডের তুলনামূলক ধর্ম ও দর্শনের অধ্যাপক এবং পরবর্তীতে ভারতের দ্বিতীয় রাষ্ট্রপতি, সর্বপল্লী রাধাকৃষ্ণণের মতে—এমন প্রমাণ রয়েছে যে ঋষভকে খ্রিস্টপূর্ব প্রথম শতাব্দীতে পূজা করা হত। রাধাকৃষ্ণণ বলেন, যজুর্বেদে তিনজন তীর্থঙ্করের নাম উল্লেখ করে—ঋষভ, অজিতনাথ এবং অরিষ্টনেমি, এবং "ভাগবত পুরাণ এই মতকে সমর্থন করে যে ঋষভ জৈন ধর্মের প্রতিষ্ঠাতা"। এটি ঋগ্বেদে ষাঁড়ের একটি উপাধি:  অনুবাদ:  বৈদিক সাহিত্যে আবির্ভূত ঋষভের অন্যান্য উদাহরণের মধ্যে রয়েছে ঋগ্বেদের শ্লোক ৬.১৬.৪৭, অথর্ববেদের ৯.৪.১৪-১৫, তৈত্তিরীয় ব্রাহ্মণের ৩.৭.৫.১৩ এবং ৪.৭.১০.১ প্রভৃতি।   আরো দেখুন    ভরত চক্রবর্তী   তথ্যসূত্র    গ্রন্থঋণ          বিষয়শ্রেণী:সূর্য রাজবংশ বিষয়শ্রেণী:হিন্দুধর্ম ও অন্যান্য ধর্ম বিষয়শ্রেণী:ঋষি বিষয়শ্রেণী:বিষ্ণুর অবতার বিষয়শ্রেণী:জৈন ধর্ম
ডোমেইন নেম সিস্টেম (ডিএনএস) শ্রেণিবিন্যাসে, একটি সাবডোমেইন হলো একটি ডোমেইন যা অন্য (প্রধান) ডোমেইনের একটি অংশ। উদাহরণস্বরূপ, যদি কোন ডোমেইন তাদের ওয়েবসাইট example.com এর অংশ হিসাবে একটি অনলাইন স্টোর অফার করে, তাহলে এটি সাবডোমেইন shop.example.com ব্যবহার করতে পারে।  পরিদর্শন ডোমেইন নেম সিস্টেমের (ডিএনএস) একটি শ্রেণিবিন্যাস রয়েছে, যার মধ্যে একটি ডোমেইন নাম হিসাবে ট্রি নোডগুলি অন্তর্ভুক্ত রয়েছে। একটি সাবডোমেইন একটি ডোমেইন যা একটি বৃহত্তর ডোমেইনের অংশ। প্রতিটি লেবেলে ১ থেকে ৬৩ অক্টেট থাকতে পারে। সম্পূর্ণ ডোমেইন নাম তার পাঠ্য উপস্থাপনায় ২৫৩ অ্যাস্‌কি অক্ষরের মোট দৈর্ঘ্য অতিক্রম করতে পারে না।  মূল ডোমেইন সম্পর্কিত ডিএনএস জোন ফাইল সম্পাদনা করে সাবডোমেইন সংজ্ঞায়িত করা হয়। যাইহোক, "সাবডোমেইন" শব্দটির ব্যবহার নিয়ে একটি চলমান বিতর্ক রয়েছে, যখন ঠিকানা রেকর্ড এ (হোস্ট) এবং অন্যান্য বিভিন্ন ধরনের জোন রেকর্ডের নাম উল্লেখ করে যা কোনও পাবলিক আইপি ঠিকানা গন্তব্য এবং যে কোনও ধরনের ম্যাপ করতে পারে সার্ভার নেটওয়ার্ক অপারেশন দলগুলি জোর দিয়ে বলে যে জোন এনএস (নাম সার্ভার) রেকর্ড এবং এটি ছাড়া অন্য যে কোনও সার্ভার-গন্তব্য দ্বারা সরবরাহিত ম্যাপিং ছাড়া অন্য কোনও ম্যাপিংয়ের জন্য "সাবডোমেইন" শব্দটি ব্যবহার করা অনুচিত।  আরএফসি ১০৩৪ অনুসারে, "একটি ডোমেইন অন্য ডোমেইনের একটি সাবডোমেইন হবে যদি এটি সেই ডোমেইনের মধ্যে থাকে"। সেই সংজ্ঞার উপর ভিত্তি করে, একটি হোস্ট একটি সাবডোমেইন হতে পারে না, শুধুমাত্র একটি ডোমেইন একটি সাবডোমেইন হতে পারে। একটি সাবডোমেইনের একটি এসওএ রেকর্ড (কর্তৃপক্ষের সূচনা) সহ একটি পৃথক জোন ফাইল থাকবে।  অধিকাংশ ডোমেইন রেজিস্ট্রি শুধুমাত্র একটি দ্বিতীয়-লেভেল ডোমেইন নাম বরাদ্দ করে। হোস্টিং পরিষেবাগুলি সাধারণত সেই মাস্টার ডোমেইনের মধ্যে সাবডোমেইনগুলি সমাধান করার জন্য ডিএনএস সার্ভার সরবরাহ করে।  থাম্ব|300px|সাবডোমেইনের উদাহরণ একটি সম্পূর্ণ যোগ্য ডোমেইন নাম একাধিক অংশ নিয়ে গঠিত। উদাহরণস্বরূপ, বাংলা উইকিপিডিয়ার ডোমেইন bn.wikipedia.org। bn হলো wikipedia.org এর একটি সাবডোমেইন। যদিও wikipedia.org সাধারণত ডোমেইন নাম হিসেবে বিবেচিত হয়, wikipedia আসলে .অর্গ টপ-লেভেল ডোমেইন (টিএলডি) এর একটি সাবডোমেইন। যে কোন সম্পূর্ণ যোগ্য ডোমেইন নাম একটি হোস্ট বা সাবডোমেইন হতে পারে।  একটি ডোমেইন নাম যা কোন সাবডোমেইন অন্তর্ভুক্ত করে না তাকে শীর্ষ ডোমেইন, রুট ডোমেইন বা বেয়ার ডোমেইন বলা হয়। উদাহরণস্বরূপ, wikipedia.org হলো উইকিপিডিয়ার শীর্ষ ডোমেইন, যা সাবডোমেইন www.wikipedia.org-এ পুননির্দেশিত হয়।  সাবডোমেইনের ব্যবহার ওয়েব পরিষেবা সরবরাহকারী ইন্টারনেট পরিষেবা প্রদানকারীরা প্রায়ই সাবডোমেইন ব্যবহার করে। তারা তাদের গ্রাহকদের একটি (বা একাধিক) সাবডোমেইন বরাদ্দ করে যাদের নিজস্ব ডোমেইন নাম নেই। এটি গ্রাহকদের তাদের সাবডোমেইনের উপর স্বাধীনভাবে প্রশাসনের অনুমতি দেয়।  সাবডোমেইনগুলি এমন সংস্থাগুলিও ব্যবহার করে যা সংগঠনের সাথে সম্পর্কিত একটি নির্দিষ্ট বিভাগ, ফাংশন বা পরিষেবাতে একটি অনন্য নাম বরাদ্দ করতে দেয়। উদাহরণস্বরূপ, একটি বিশ্ববিদ্যালয়ের কম্পিউটার বিজ্ঞান বিভাগে "cs" বরাদ্দ করতে পারে, যেমন www.cs.example.edu এর মতো সেই সাবডোমেইনের ভিতরে বেশ কয়েকটি হোস্ট ব্যবহার করা যেতে পারে।  আরোও দেখুন  ডোমেইন নাম  ডিরেক্টরি  ওয়েব পাতা  উপপাতা  তথ্যসূত্র  বিষয়শ্রেণী:ডোমেইন নেম সিস্টেম
এস্তেবান মাক্সিমিলিয়ানো আন্দ্রাদা (, ; জন্ম: ২৬ জানুয়ারি ১৯৯১; এস্তেবান আন্দ্রাদা নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে মেক্সিকীয় ক্লাব মোন্তেররেই এবং আর্জেন্টিনা জাতীয় দলের হয়ে গোলরক্ষক হিসেবে খেলেন।  ২০১১ সালে, আন্দ্রাদা আর্জেন্টিনা অনূর্ধ্ব-২০ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০১৯ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।   প্রারম্ভিক জীবন  এস্তেবান মাক্সিমিলিয়ানো আন্দ্রাদা ১৯৯১ সালের ২৬শে জানুয়ারি তারিখে আর্জেন্টিনার সান মার্তিনে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  আন্দ্রাদা আর্জেন্টিনা অনূর্ধ্ব-২০ এবং আর্জেন্টিনা অনূর্ধ্ব-২৩ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১১ সালে তিনি আর্জেন্টিনা অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় এক বছরে ১৯ ম্যাচে অংশগ্রহণ করেছেন।  ২০১৯ সালের ২৬শে মার্চ তারিখে, ২৮ বছর ও ২ মাস বয়সে, ডান পায়ে ফুটবল খেলায় পারদর্শী আন্দ্রাদা মরক্কোর বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন।https://int.soccerway.com/matches/2019/03/26/world/friendlies/morocco/argentina/2975368/ তিনি উক্ত ম্যাচের মূল একাদশে অন্তর্ভুক্ত ছিলেন;https://www.worldfootball.net/report/freundschaft-2019-maerz-marokko-argentinien/ ম্যাচে তিনি ২৩ নম্বর জার্সি পরিধান করে খেলেছিলেন।https://www.transfermarkt.com/spielbericht/index/spielbericht/3170328 ম্যাচটি আর্জেন্টিনা ১–০ গোলের ব্যবধানে জয়লাভ করেছিল।https://www.national-football-teams.com/matches/report/22652/Morocco_Argentina.html আর্জেন্টিনার হয়ে অভিষেকের বছরে আন্দ্রাদা সর্বমোট ৪ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল আর্জেন্টিনা  ২০১৯  ৪  ০ সর্বমোট  ৪  ০   তথ্যসূত্র    বহিঃসংযোগ                  বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল গোলরক্ষক বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:বোকা জুনিয়র্সের খেলোয়াড় বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:ক্লাব আতলেতিকো লানুসের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:ফুটবল ক্লাব মোন্তেররেইয়ের খেলোয়াড় বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:মেন্দোসার (আর্জেন্টিনা) ফুটবলার বিষয়শ্রেণী:প্যান আমেরিকান গেমসে আর্জেন্টিনার ফুটবলার
ফরোয়ার্ড অপারেটিং বেস (এফওবি) রাইনো, বা ক্যাম্প রাইনো নামেও পরিচিত, আফগানিস্তানে অপারেশন এন্ডিওরিং ফ্রিডমের সময় প্রতিষ্ঠিত প্রথম মার্কিন সামরিক ঘাঁটি ছিল। এটি রেগিস্তান মরুভূমিতে অবস্থিত, কান্দাহারের  দক্ষিণ-পশ্চিমে।  ইতিহাস অপারেশন রাইনোর আগে,চার দিন ধরে ইউনাইটেড স্টেটস নেভি সিলস অঞ্চলটিতে অভিযান চালিয়েছিল। এর নেতৃত্বে ছিল মার্কিন যুক্তরাষ্ট্রের সেনাবাহিনীর ৭৫তম রেঞ্জার রেজিমেন্ট (তৃতীয় রেঞ্জার ব্যাটালিয়ন)। এই অভিযানের মধ্যে বিমানপোত বাহিত এবং বিমান হামলা উভয়ই সন্নিবেশ ছিল। এরপরে ১৫তম মেরিন এক্সপিডিশনারি ইউনিট (১৫তম এমইইউ) এবং চার্লি কোম্পানি বিএলটি ১/১ (ব্যাটালিয়ন ল্যান্ডিং দল) থেকে অবজেক্টিভ রাইনো মার্কিন যুক্তরাষ্ট্রের নৌ বাহিনীর হাতে তুলে দেওয়া হয়েছিল এবং হেলমান্দ ও কান্দাহার প্রদেশদুটিতে নেতৃত্বাধীন যুদ্ধ পরিচালনা করতে একটি জোট তৈরির জন্য ব্যবহার হয়েছিল।  স্থলটি ঘিরে একটি  উঁচু প্রাচীর এবং চারটি শক্ত পাহারাদার মিনার ছিল। এর মধ্যে ছিল বেশ কিছু নতুন গুদাম, অফিস, এমনকি একটি ছোট মসজিদও, যা সমস্ত কর্মীদের জন্য সম্মানের চিহ্ন হিসাবে মেনে নেওয়া হয়েছিল। কয়েকটি বাড়ির রঙ সবে শুকিয়ে ছিল। পুরো শিবির জুড়ে পাহারাযুক্ত রাস্তা ছিল এবং এটি  একটি সিমেন্ট খাঁচা দ্বারা দ্বিখণ্ডিত করা ছিল।  ক্যাম্প রাইনো ২৬শে নভেম্বর ২০০১ থেকে ১লা জানুয়ারি ২০০২ পর্যন্ত চালু ছিল। কর্মব্যস্ততার শীর্ষে থাকার সময়, শিবিরে প্রায় ১১০০ মার্কিন নৌ বাহিনীর সেনা ছিল, তাদের নেতৃত্বে ছিলব্রিগেডিয়ার জেনারেল জেমস ম্যাটিস। পাশাপাশি ছিল মার্কিন সেনা এবং মার্কিন নৌবাহিনী সিবী (মার্কিন যুক্তরাষ্ট্র নেভাল কনস্ট্রাকশন ব্যাটালিয়নস), অস্ট্রেলিয়া বিশেষ এয়ার সার্ভিস রেজিমেন্ট (এসএএসআর) এবং কয়েক ডজন বিশেষ সাংবাদিক।  কৌশলগত গুরুত্ব ক্যাম্প রাইনো ছিল মার্কিন নেতৃত্বাধীন জোটের আফগানিস্তানে প্রথম কৌশলগত পদক্ষেপ এবং এটিই আফগানিস্তানে স্থলযুদ্ধকে সম্ভব করে তুলেছিল। রাইনো প্রতিষ্ঠিত হওয়ার সময়, তালিবান এবং উত্তর জোট সেনাদের মধ্যে কান্দাহারের কাছে প্রচন্ড যুদ্ধ চলছিল। তবে যখন তালিবানরা বুঝতে পেরেছিল যে, মার্কিন বাহিনী খুব কাছাকাছি এসে গেছে এবং রাতেও তারা যুদ্ধ চালাতে ইচ্ছুক, তারা পিছু হটে উত্তরের তোরা বোরা পাহাড়ে ফিরে গেছিল।  ২০০১ সালে ডিসেম্বরের মাঝামাঝি, কান্দাহার আন্তর্জাতিক বিমানবন্দরের তালিবান দুর্গ দখল করতে, ২৬তম এমইইউ দ্বারা সমর্থিত, ১৫তম সামুদ্রিক অভিযাত্রী ইউনিট এবং জোট বাহিনীর একটি হালকা সাঁজোয়াযুক্ত নিরীক্ষণকারী অংশ, এগিয়ে গিয়ে মোতায়েন করা হয়েছিল, এরপরের তিন সপ্তাহে রাইনোতে একীকরণের চলেছিল। কান্দাহার আন্তর্জাতিক বিমানবন্দর তখন দক্ষিণ আফগানিস্তানের জোটের মূল ঘাঁটিতে পরিণত হয়, কাবুলের আরও উত্তরে বাররাম বিমান ঘাঁটি প্রতিষ্ঠিত হয়েছিল। প্রাথমিকভাবে রাইনোতে অবস্থিত বেশিরভাগ বাহিনী বড়দিনের মধ্যে আবার কান্দাহারে ফিরে গিয়েছিল, বেশিরভাগকেই বিমানের মাধ্যমে পরিবহন করা হয়েছিল।  আরো দেখুন কান্দাহার আন্তর্জাতিক বিমানবন্দর আফগানিস্তানে যুদ্ধের সামরিক অভিযান (২০০১ – বর্তমান) অপারেশন এন্ডিওরিং ফ্রিডম এ অংশগ্রহনকারীরা ফিনিক্স ক্যাম্প  তথ্যসূত্র  বহিঃসংযোগ  On The Scene: Camp Rhino , CBS News, 11 Dec 2001 Forward Operating Base Rhino, globalsecurity.org  Registan Desert (Google Maps)  বিষয়শ্রেণী:আফগানিস্তানে মার্কিন যুক্তরাষ্ট্রের সামরিক স্থাপনা বিষয়শ্রেণী:মার্কিন যুক্তরাষ্ট্রের বিচার বহির্ভূত বন্দীদের জন্য আটক কেন্দ্র বিষয়শ্রেণী:আফগানিস্তানে অস্ট্রেলিয়ার সামরিক ঘাঁটি
মানের বিধানসভা কেন্দ্র ভারতের বিহার রাজ্যের ২৪৩টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এটি পাটলিপুত্র লোকসভার ৬টি বিধানসভা কেন্দ্রের একটি।Maner Assembly Constituency  December 20, 2013   অবস্থান  মানের বিধানসভা কেন্দ্রটি মানের সমষ্টি ব্লক ও বিহটা সমষ্টি ব্লকের আনন্দপুর, কাটেশের, সিকান্দারপুর, পরেভ, দৌলতপুর সিমরি, মুশেপুর, শ্রী রামপুর, বিহতা, দয়ালপুর, দৌলতপুর, পুরশোত্তমপুর পেনাথী, বিশুনপুরা, রাঘোপুর, আমহার, কাঞ্চনপুর খড়গপুর, সাদিসোপুর, বেদনা, নওরা, মখদুমপুর এবং শ্রীচাদপুর নিয়ে গঠিত।   বিধানসভার সদস্য  বছরবিজেতাদল১৯৫২ রামেশ্বর প্রসাদ শাস্ত্রী ভারতীয় জাতীয় কংগ্রেস১৯৫৭ শ্রীভগবান সিং ভারতীয় কমিউনিস্ট পার্টি১৯৬২বুধেও সিংভারতীয় জাতীয় কংগ্রেস১৯৬৭ রাম নাগীনা সিং যাদবভারতীয় জাতীয় কংগ্রেস১৯৬৯মহাবীর গোপে যাদবভারতীয় জাতীয় কংগ্রেস১৯৭২রাম নাগীনা সিং যাদব ভারতীয় জাতীয় কংগ্রেস১৯৭৭সূর্যদেও সিং জনতা পার্টি১৯৮০রাম নাগীনা সিং যাদবনির্দল১৯৮৪ উপনির্বাচনরাজমতী দেবীভারতীয় জাতীয় কংগ্রেস১৯৮৫রাজমতী দেবীভারতীয় জাতীয় কংগ্রেস১৯৯০শ্রীকান্ত নিরালাভারতীয় জাতীয় কংগ্রেস১৯৯৫শ্রীকান্ত নিরালাজনতা দল২০০০ভাই বীরেন্দ্র যাদবসমতা পার্টি২০০৫শ্রীকান্ত নিরালারাষ্ট্রীয় জনতা দল২০১০ভাই বীরেন্দ্র যাদবরাষ্ট্রীয় জনতা দল২০১৫ভাই বীরেন্দ্র যাদবরাষ্ট্রীয় জনতা দল২০২০ভাই বীরেন্দ্র যাদবরাষ্ট্রীয় জনতা দল   আরো দেখুন    বিহারের বিধানসভা কেন্দ্রের তালিকা  মানের   তথ্যসূত্র   বিষয়শ্রেণী:বিহারের বিধানসভা কেন্দ্র
thumb thumb thumb  প্রিজমের আপাতন কোণ বিচ্যুতি কোণের সাথে ব্যস্তানুপাতিক আপতন কোণের মান ধীরে ধীরে বাড়াতে থাকলে বিচ্যুতি কোণের মান কমতে থাকে।বিচ্যুতি কোণের মান কমতে কমতে একটি সর্বনিম্ন মানে পৌছার পর এটি আর না কমে আপতন কোণের বৃদ্ধির সাথে সাথে বাড়তে থাকে।বিচ্যুতি কোণের এই সর্বনিম্ন মানকে ন্যূনতম বিচ্যুতি কোণ বলে।  তথ্যসূত্র  বিষয়শ্রেণী:পদার্থবিজ্ঞান বিষয়শ্রেণী:পদার্থবিজ্ঞানের মৌলিক ধারণা বিষয়শ্রেণী:জ্যামিতিক আলোকবিজ্ঞান বিষয়শ্রেণী:আলো